༡༽ཟུར་བརྗོད་གསལ་བཤད་དུ།༧སྐྱབས་རྗེ་རྒྱལ་བ་སྨན་རིའི་དཔོན་སློབ་རིན་པོ་ཆེ་མཆོག་བོད་གངས་ཅན་ལྗོངས་སུ་ཞབས་སོར་ཐེངས་དང་པོར་བཀོད་པའི་གནས་ཚུལ་ཐུང་ངུ་འདི་བཞིན་འབྲི་བའི་བརྒྱུད་རིམ་ནང་དུ་སྐབས་ཐོག་དེར་ཁོ་བོས་ཟིན་ཐོར་གང་བཀོད་པའི་ས་མིང་དང་མི་སྣའི་མཚན་སོགས་འདིར་བཀོད་ཡོད།དེས་ན་བླ་སྤྲུལ་དགེ་བཤེས་དང་དགོན་པ་རི་ཁྲོད་སོགས་ཀྱི་མཚན་སྔ་ཕྱིའི་གོ་རིམ་འཁྲུགས་པ་དང་མཚན་འབྲི་སྟངས་སོགས་འགལ་འཛོལ་བྱུང་ཡོད་ཚེ་གུས་པས་མ་ཤེས་རྨོངས་པའི་དབང་གིས་བྱུང་བ་ཡིན་པར་ངོས་འཛིན་གྱིས་སེམས་གཏིང་ནས་བཟོད་གསོལ་ཞུ་བཞིན་ཡོད།